text: Кипърската сделка: "лошата" държава носи на гърба "добрите" частници – Чавдар Найденов | Солидарна България
  Кипърската сделка: "лошата" държава носи на гърба "добрите" частници – Чавдар Найденов
  мар. 19, 2013 | Автори, Международни, Статии, Чавдар Найденов | 0
  Кипърската сделка е нещо като Исландия, умножена по минус 1.
  Исландците се разбунтуваха срещу почти същия план и първи в Европа се върнаха към докризисното благополучие.
  На южния остров обаче предпочитат да си патят от подчинението. Публичните финанси са били добре до кризата, но частните банки са закъсали, главно защото са давали тъпоумни ипотечни заеми и са купували гръцки облигации. Сега сделката е: ЕС да връчи на тези частни банки 10 милиарда, а кипърската държава да експроприира 10% от депозитите, за да изплаща въпросните 10 милиарда. Можеха направо да подарят на частните банки една десета от депозитите в тях!
  Знаем, че държавата като "лош стопанин" е длъжна да носи на гърба си "добрите частни стопани", но този път дори англоамериканските финансови издания са стреснати от прецедента.
  Кога ще бъде прекрачен следващият Рубикон? Примерно, френска банка да прибере част от депозитите в дъщерна банка, регистрирана по българското законодателство. Такъв е статутът на всички чужди банки у нас.